เรื่องนี้จบเร็ว
ไม่มีไฟย่อมไม่มีควัน ไม่มีใบสั่ง ก็ไม่มีล้มกระดาน,ควันหลงใบสั่งล้มกระดาน ว่าที่ กรรมการ ,กสทช.,ชุดใหม่ ที่ผ่านการสรรหารอบแรกจำนวน 14 คน ส่งให้ที่ประชุม สนช.ลงมติคัดเลือกให้เหลือ 7 คน,แต่แทนที่ สนช.จะลงมติคัดเลือก 14 คนให้เหลือ กสทช. 7 คนตามกติกา,ที่ประชุม สนช.กลับแหกกติกา มีมติโละทิ้งยกเข่งผู้ผ่านการสรรหาทั้ง 14 คน,โดยอ้างเหตุผลกำปั้นทุบดินว่ามีผู้ที่ผ่านการสรรหา 8 คนขาดคุณสมบัติมีลักษณะต้องห้าม และมีพฤติกรรมไม่เหมาะสมที่จะได้รับการคัดเลือกเป็น กสทช.??,ดังนั้น ที่ประชุม สนช.ลากตั้งจึงมีมติด้วยคะแนน 118 เสียงต่อ 25 เสียง ให้ล้มกระดานการสรรหา กสทช.ทั้งหมด 14 คน,โยนกลับไปให้เริ่มต้นการสรรหา กสทช.ใหม่ซ้ำอีกที,แม่ลูกจันทร์ กราบเรียนว่าการ ที่ สนช.ลากตั้งโหวตล้มกระดานการสรรหา กสทช.ชุดใหม่โดยไม่มีหลักฐานชัดเจนว่าผู้ที่ผ่านการตรวจสอบคุณสมบัติจากคณะกรรมการสรรหามาแล้ว 8 คน จาก 14 คน ขาดคุณสมบัติตรงไหน? และมีพฤติกรรมไม่เหมาะสมอย่างไร??,ถือว่าเป็นเรื่องผิดปกติอย่างแรง,ประกอบกับมีไอ้โม่งปล่อย คลิปหลุด อ้างชื่อ พล.อ.ประยุทธ์ จันทร์โอชา ว่าไม่แฮปปี้โผรายชื่อว่าที่ กสทช. ที่ผ่านการสรรหาทั้ง 14 คน??,ยิ่งเพิ่มความน่าสงสัยว่าจะมีใบสั่งให้ สนช.ลากตั้งล้มกระดานอย่างที่ลือกัน,ล่าสุด พล.อ.ประยุทธ์ นายกรัฐมนตรี และ หน.คสช. จึงต้องใช้อำนาจพิเศษ ม.44 เพื่อตัดไฟแต่ต้นลม โดยมีสาระสำคัญ 3 ประเด็น,1,สั่งยกเลิกกระบวนการสรรหา กสทช.ชุดที่โดนที่ประชุม สนช.ลากตั้งล้มกระดาน,2,สั่งระงับการสรรหา กสทช.ชุดใหม่ไม่มีกำหนด จนกว่า หน.คสช.จะมีคำสั่งเปลี่ยนแปลง,3,สั่งต่อวีซ่าให้กรรมการ กสทช.ชุดเดิมปฏิบัติหน้าที่ไปก่อน จนกว่าจะมีคำสั่งเปลี่ยนแปลง,แม่ลูกจันทร์ ชี้ว่า คำสั่ง คสช.ม.44 ฉบับนี้ เพื่อบรรเทาผลกระทบจากการล้มกระดานการสรรหา กสทช.,ไม่ต้องเริ่มต้นกระบวนการสรรหา กสทช.ใหม่ให้ยุ่งยากสับสนวุ่นวาย,ส่วนการใช้อำนาจ ม.44 สั่งยกเลิกการสรรหา กสทช.ซ้ำอีกดอก เพื่อป้องกันไม่ให้ผู้ผ่านการสรรหา 14 คน ไปร้องศาลปกครองว่าได้รับความเสียหาย และสูญเสียโอกาสที่จะได้ดำรงตำแหน่ง กสทช.,และประเด็นสุดท้าย เพื่อลบล้างความผิดให้ สนช.ลากตั้งที่ร่วมกันลงมติฝ่าฝืน พ.ร.บ.กสทช.,แม่ลูกจันทร์ ย้ำว่า พ.ร.บ.กสทช. กำหนดให้ที่ประชุม สนช.มีหน้าที่ลง มติคัดเลือกผู้ผ่านการสรรหา 14 คน ให้เหลือ 7 คน,ดังนั้น การที่ สนช.ปฏิเสธไม่ลงมติคัดเลือกผู้ผ่านการสรรหาเป็น กสทช.,แถมยังร่วมกันล้มกระดานการสรรหา กสทช. ยกเข่งทั้ง 14 คน จึง เป็นเจตนาฝ่าฝืนมาตรา 16 และ 17 ของ พ.ร.บ.กสทช.,แต่คำสั่ง คสช.ฉบับนี้จะช่วยลบล้างความผิดให้ สนช.ที่ทั้ง 118 คน ที่ร่วมกันล้มกระดานยกเข่งทันที,ใครจะเอาประเด็นนี้ไปฟ้องศาลไม่ได้อีกต่อไป,แบบนี้ก็จบข่าวน่ะซีโยม.,แม่ลูกจันทร์
ควันหลงใบสั่งล้มกระดาน ว่าที่ กรรมการ กสทช.ชุดใหม่ ที่ผ่านการสรรหารอบแรกจำนวน 14 คน ส่งให้ที่ประชุม สนช.ลงมติคัดเลือกให้เหลือ 7 คน
กสทช.,สรรหา,สนช.,สำนักข่าวหัวเขียว,แม่ลูกจันทร์,ข่าวทั่วไป